title: I Truna Tua
text: “Beh, amonto né orain, tusing baang ngungkabin, masih ungkabina. Saking bapané mabudi apang énggal telah ja padiné. Nah uli jani bakal sai-sai tebuk padiné, apang énggal san telah". Kéto abetné I Suprabha, mendep dogen koné I Truna Tua. Nah kacrita nebuk dogen koné I Supraba sai-sai, makelo-kelo nu padiné tuah atenah-atenah, ané neteh bajuné dogen koné nu.